# INDOKOLÁS

**a 2024. évi költségvetési rendelet II. számú módosításhoz**

**I. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***

* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 80.876 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos Károly Szociális Szolgáltató Központ és Gyermekjóléti Szolgálat 69.609 eFt, valamint az Egyesített Bölcsődei Intézmény 11.267 eFt) költségvetési kiadási előirányzatai kerültek megemelésre.
* A veszélyhelyzet ideje alatt a szomszédos országban fennálló humanitárius katasztrófára tekintettel érkező személyek elhelyezésének támogatásáról és az azzal kapcsolatos egyéb intézkedésekről szóló 104/2022. (II.12.) Korm.rend.alapján Önkormányzatunk a rendeletben meghatározott támogatás igénylés feltételeinek megfelelően a helyi védelmi bizottság részére az igény bejelentést megküldi. Az önkormányzat az ideiglenes védelemre jogosult vagy a menedékes szállása és ellátása után naponta elszállásoltanként és ellátottanként 2022. november 1. napját követően 7.000 Ft fajlagos támogatásra jogosult. Ez idáig további 5.455 eFt összegű támogatásban részesültünk. Ez alapján mind a bevételi mind pedig a kiadási előirányzat (szociális ágazat kiadásai) beemelése megtörtént a költségvetési rendeletbe. Ezen összegből az elhelyezést és ellátást biztosító intézmények, szervezetek kerülnek támogatásra. Ebből az összegből a Pálos Károly Szociális Szolgáltató Központ és Gyermekjóléti Szolgálat intézmény részére 640 eFt összeg került támogatásként biztosításra.
* A kéményseprő ipari közszolgáltatás ellátásának támogatása címén önkormányzatunk 75.865 eFt összegben részesült. Ezen tétel a „Kéményseprő ipari közszolgáltatás (központi támogatásból)” támogatásaként szerepel az egyéb kiadási előirányzatok között.

1. ***egyenleg: 0 eFt***
2. A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében 370.802 eFt-tal növekedtek.

A Szombathelyi Köznevelési GAMESZ valamint a 18 óvoda összesen 5.057 eFt működési bevételi többletet realizált. Ezen bevételek az óvodák tekintetében óvodai szolgáltatás (pl. korcsolya oktatás, angol-német nyelvoktatás, zeneovi képzés, néptánc foglalkozás) kapcsolódó befizetésekből származnak. A Szombathelyi Köznevelési GAMESZ vonatkozásában pedig a nem szombathelyi lakcímmel rendelkező óvodások után a vidéki önkormányzatok által befizetett étkezési hozzájárulások bevételi többlete jelntkezett.

Ezen többletbevételek a hozzá kapcsolódó kiadási előirányzatokra (szakmai anyag beszerzések, vásárolt élelmezési kiadások és a hozzá kapcsolódó áfa kiadás) kerültek felhasználásra.

Az óvodák tekintetében a személyi juttatások és munkaadókat terhelő járulékok előirányzatáról átcsoportosítás történt a dologi kiadások és a beruházási és felújítási kiadásokra (pl. festés, udvar rendezés, udvari homokozó felújítása, balesetveszélyes udvari medence elbontása, udvari csapadékvíz elvezetése, csempe burkolat csere, udvari tárolók tető csere, pergola javítás és festés, udvari térburkolat javítása, stb……….. ). Ezen átcsoportosítások már a 2023. évi kötelezettségvállalással terhelt maradvány összegekhez kapcsolódnak.

Három óvoda esetében a személyi juttatások és munkaadókat terhelő járulékok előirányzatáról történt átcsoportosítás. A megtakarítás már a 2024. évi bérelemeken időarányosan szabad maradványok összegét jelenti. Az előirányzat átcsoportosítással beruházási és felújítási tételek kerültek megemelésre, ezzel fedezetet biztosítva az intézmények állag megóvási feladatainak (pl. kerítés javítás, balesetveszélyes udvari medence elbontása, stb.) kivitelezéséhez.

A Szombathelyi Köznevelési Gamesz esetében a beruházási kiadások előirányzatáról átcsoportosítás történt a dologi, valamint a felújítási kiadások előirányzatára a számviteli szabályok szerinti a könyvelési felmerülési helynek megfelelően.

A dologi és a felújítási tételek így az alábbiak lettek: üvegtető cseréje, tisztasági festés, linóleum csere, járda felújítás, tető javítás, stb.

A 2024. évi eredeti intézményi költségvetésben az alábbi tételek személyi juttatásokon és a munkaadókat terhelő járulékok előirányzatán kerültek tervezésre: közbeszerzési tanácsadói díj, jogi tanácsadás díja, műszaki ellenőri feladatok kiadásai, energetikai feladatok ellátása.

Ezen kiadások az év során vállalkozói díjként kerültek kifizetésre, melynek számviteli elszámolása a dologi kiadások között történik, ezért indokolt az előirányzatok átcsoportosítása.

A Savaria Szimfonikus Zenekar a „Zeneművészeti pályázaton” 201.734 eFt működési és felhalmozási célú támogatást nyert. Megtörtént ezen összeg bevételi előirányzatainak megemelése és ezzel egyidejűleg az alábbi kiadásokra (előadói tiszteletdíjak és járulékai, terem és eszköz bérleti díj külső helyszíneken, szállítási költség, szállás költség, jogdíj, PR és marketing szolgáltatás kiadásai, ütős-vonós és fúvós hangszerek beszerzése) fedezet biztosítása a pályázati támogatásból.

A 2023/2024. és a 2024/2025. évad hangversenyeinek megvalósításához magányszemélyektől és vállalkozásoktól kapott 16.337 eFt összegű támogatást. Ezt karmesteri tiszteletdíj, szállás díj, fellépők díjazására kíván felhasználni. Ennek megfelelően megtörtént az előirányzatok beemelése.

A Berzsenyi Dániel Könyvtár a „Rábavidéki mozgókönyvtári pályázaton” 5.000 eFt-ot nyert el, melyet dokumentum beszerzésre, előadói tiszteletdíjak kifizetésére kíván felhasználni. Ezen esetben is az előirányzatok módosítása a kifizetési céloknak megfelelően megtörtént.

A Savaria Múzeum 12 db szakmai pályázaton elnyert működési és felhalmozási célú támogatásokból összesen 11.580 eFt összeg többletbevételt realizált, amit a pályázati kiírásokban és támogatási szerződésekben foglaltak szerint kell az intézménynek felhasználnia, ennek megfelelően történik mind a bevételi, mind pedig a kiadási előirányzatok beemelése az intézmény költségvetésébe.

A Pálos Károly Szociális Szolgáltató Központ és Gyermekjóléti Szolgálat intézményi többletbevétele mindösszesen 48.331 eFt, mely az ÁFA visszatérülésből, a kistérségi települések társulási megállapodás alapján megtérült fizetési kötelezettségeiből, térítési díjbevételből, energia díjak 2023. évi elszámolása után visszatérített összegekből származik.

A többletbevételből egyrészt megemelésre került a vásárolt élelmezési kiadások előirányzata, másrészt a közüzemi díjak előirányzata, valamint szükségessé vált karbantartási munkálatokhoz (Családok Átmeneti Otthona – vakolatjavítás és festés, Család és Gyermekjóléti Központ épületes és a IV.sz. idősek klubja – kerítés javítása és festése, tetőjavítás, balesetveszélyes térkőburkolat felújítása, Gondozóház – kapu javítás, tetőszigetelés, járda javítás, étkezési helyiség kialakítása) fedezetet biztosító dologi és felhalmozási kiadások előirányzatainak rendezése.

Az Egészségügyi és Kulturális GESZ intézményi működési bevételének módosítása részben az egészségügyi alapellátás háziorvosai és fogorvosai részére közgyűlési döntés alapján az önkormányzattól kapott többlet intézmény finanszírozás (összesen 5.021 eFt) biztosítása miatt történik, mert ennek eredményeként az intézmény eredeti költségvetési rendeletében közvetített szolgáltatás díjbevételének csökkentése történhet meg, a dologi kiadások egyidejű csökkentése mellett.

A bevételi előirányzat 5.021 eFt-al történt csökkenése mellett azonban kisebb összegű többletbevételek is realizálódtak (biztosító kártérítése, kamatbevétel, stb.) 217 eFt összegben, mely a dologi kiadásokra került beemelésre.

A működési célú támogatások államháztartáson belülről bevételi előirányzat 64.454 eFt-al került megemelésre. Indoka: a gyermek és iskolafogászati ellátás esetében, valamint a háziorvosi és fogászati praxisokban a helyettesítéssel történő ellátások esetében a tervezetthez képest nagyobb teljesítés elérésére került sor, mely a NEAK finanszírozás növekedését vonta maga után. A NEAK támogatás a szakmai jogszabályok előírásai alapján személyi juttatások és járulékai előirányzatára, valamint dologi kiadások előirányzatára került módosításra.

Az Egyesített Bölcsődei Intézmény 13.307 eFt szakképzési hozzájárulást kapott tanulószerződéssel és együttműködési megállapodással rendelkező tanulók béréhez. Továbbá részesült diákmunka bértámogatásban is. A bevételi többletek a személyi juttatások előirányzatára és az ezekhez kapcsolódó munkaadókat terhelő járulékának előirányzatára került beemelésre.

A Vásárcsarnok a dologi kiadások 2.055 eFt-al történő csökkentése mellett emeli a felújítások előirányzatát a számviteli szabályok szerinti elszámolási helynek megfelelően. A beszerzés az alábbi: szennyvíz tisztító akna kiépítés.

A Polgármesteri Hivatal intézményi működési bevételi többlete (1.476 eFt), a biztosító kártérítéséből, és az Ebrendészeti Telep bevételéből származik, melyet dologi kiadásokra kíván bemódosítani.

A működési célú támogatások államháztartáson belülről kiemelt előirányzat 8.280 eFt összeggel nő. Egyrészt a 2024. évi EP és önkormányzati választás normatív támogatásából keletkezett, másrészt pedig a mezőőri szolgálat működéséhez kapott támogatás összegéből. A bevételi többletek a támogatások elszámolási rendjének megfelelő kiadási előirányzatokra kerültek beemelésre. A tervezett felújítási munkák és egyéb felhalmozási célú beszerzések előirányzatai kerültek átcsoportosításra a tényleges számviteli elszámolásoknak megfelelően (átcsoportosítás a beruházási kiadások előirányzatára).

***b) egyenleg: 0 eFt***

1. ***A*** ***működési célú államháztartáson belülről kapott támogatások, és a működési célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak.

* Megtörtént a kéményseprő-ipari közszolgáltatás helyi önkormányzat általi ellátásának 2024. évi elszámolása, mely alapján mindösszesen 11.992 eFt összegű visszafizetési kötelezettség teljesítésére került sor. A feladatot ellátó közszolgáltató Kft. az elszámolási összeg fedezetét beutalta önkormányzatunk részére.
* Támogatói okirat alapján a Bethlen Gábor Alapkezelő Zrt -től, mint támogatótól 2.000 eFt összegű vissza nem térítendő támogatásban részesült Önkormányzatunk. A támogatás felhasználásának célja: „Magyar – magyar közösségi tevékenységek támogatás, nevezetesen a „Közös értékek találkozása Vajdahunyadon”. Mind a bevételi, mind pedig a kiadási előirányzat beemelésre került a költségvetési rendeletbe.
* A „Támogatások elszámolása államháztartáson kívülről” előirányzat többlete önkormányzatunk bizottsági döntései alapján, ágazati kiadásokhoz kapcsolódó előirányzatokból finanszírozott tételek, támogatási szerződések alapján történő elszámolásából (visszafizetéséből) adódotak. A visszafizetésre kerülő támogatások többletbevételéből megemelésre kerültek azok a kiadási előirányzatok melyek fedezetet biztosítottak a támogatások nyújtására. Így az „Olimpikonok támogatása” előirányzat 107 eFt-al, „Egyéb sportcélú kiadások és támogatások” 5 eFt-al, a „Polgármesteri keret” 800 eFt-al, a „Polgármester, Alpolgármesterek, Tanácsnokok, választott képviselők és bizottsági tagok juttatásai” előirányzat pedig 164 eFt-al került megemelésre.

***c)egyenleg: 0 eFt***

***d) A*** ***működéshez kapcsolódó*** – jelen módosításban beemelésre kerülő - ***többletbevételek*** összege mindösszesen 29.904 eFt.

* A „Köztemetés költségeinek megtérüléséből” (1.115 eFt), „Köztemetés költségeinek megtérülés más önkormányzattól” (3.940 eFt származó többletbevételek a „Segély önkormányzati támogatásból” tételre kerültek beemelésre 5.055 eFt összegben.
* A Közösségi Bérlakás Rendszer működéséhez kapcsolódó lakbér bevétel összege, mely 12.375 eFt beemelésre került a Közösségi Bérlakás Rendszer kiadási előirányzatára.
* A 2024. évi I – VIII. havi teljesítési adatok alapján a „Vásárok bevétele”, a „Vásárokhoz kapcsolódó közterület foglalási díjbevétel” és az „Adventi vásár díszkivilágítás támogatása” költségvetési tételek bevételi többlete mindösszesen 5.661 eFt. Ezen összeggel megemelésre került a „Vásárok, rendezvények, karácsonyi díszkivilágítás” költségvetési tétel kiadási előirányzat.
* A „Háziorvosi életpálya modell” keretében nyújtott támogatás a megkötött szerződésben foglaltaknak megfelelően visszafizetésre került 3.309 eFt összegben. Annak érdekében, hogy további praxisokban foglalkoztatott háziorvosok részére nyújtandó támogatások fedezete biztosított legyen megemelésre került az Egészségügyi ágazat kiadásai – Háziorvosi életpálya modell” költségvetési tétel előirányzata ugyanezen összeggel.
* A JUSTNature projekthez kapcsolódóan realizálódott árfolyam nyereség összegével ( 3.504 eFt) a projekt kiadási előirányzata került megemelésre.

***d)egyenleg: 0 eFt***

1. ***Szombathely Megyei Jogú Város Önkormányzata 2024. évi költségvetésről szóló 8/2024. (III.5.) számúrendelet alapján történt polgármesteri rendelkezések:***

***I.A rendelet 10. § (4) bekezdése szerinti rendelkezések***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| Kulturális ágazat, média kiadásai - Szombathelyi Civil Kerekasztal támogatása | +150 |
| Kulturális ágazat, média kiadásai - Vas Vármegye és Szombathely MJV Nyugdíjas Szövetsége támogatása | +80 |
| Egyéb, más ágazathoz nem sorolható intézmények, és feladatok kiadásai - Egyéb kiadások | -230 |
| Út-híd fenntartási kiadások - 2024. évi útfelújítási program | -9.674 |
| Út-híd fenntartási kiadások - Szegélyek javítása, akadálymentesítés | -811 |
| Út-híd fenntartási kiadások - Parkolók kialakítása, javítása (Éhen Gyula téri, Szürcsapó u. 6-8. mögötti, Barátság u. 17-19. melletti, Bartók Béla krt. 40. előtti) | +10.485 |
| Sport ágazat kiadásai - FALCO KC Kft. támogatása | +60.000 |
| Tartalék - közétkeztetési rezsi kulcs emelésből adódó többletkiadások fedezetére | -20.000 |
| Segély önkormányzati támogatásból | -40.000 |
| Egészségügyi ágazat kiadásai - Egészségügyi civil szervezetek támogatása | -1.000 |
| Egészségügyi ágazat kiadásai - Egészségügyi dolgozók kitüntetése | +1.000 |
| Kulturális ágazat, média kiadásai – Szombathelyi Turisztikai és Testvérvárosi Egyesület támogatása | +800 |
| Egyéb, más ágazathoz nem sorolható intézmények és feladatok kiadásai – Egyéb kiadások | -800 |
| Tartalék - közétkeztetési rezsi kulcs emelésből adódó többletkiadások fedezetére | -10.000 |
| Sport ágazat kiadásai - Viktória FC támogatása (új tételsor) | +10.000 |
| Egyéb, más ágazathoz nem sorolható intézmények és feladatok kiadásai - Egyéb kiadások | -385 |
| Kulturális ágazat, média kiadásai – Egyéb kulturális rendezvények | +385 |
| Egyéb, más ágazathoz nem sorolható intézmények és feladatok kiadásai - Polgármesteri keret | +10.000 |
| Tartalék - közétkeztetési rezsi kulcs emelésből adódó többletkiadások fedezetére | -10.000 |
| Felhalmozási kiadások - Északi iparterület - közművesítések finanszírozása, fejlesztések finanszírozása, tanulmányterv készítése | +4.100 |
| Egyéb, más ágazathoz nem sorolható intézmények és feladatok kiadásai - Tervezések hatósági díja lejáró engedélyekhez, egyéb díjak | -4.100 |
| Kulturális ágazat, média kiadásai - Identitás program | +5.000 |
| Kommunális, városüzemeltetési és környezetvédelmi kiadások - 1000 fa program | -5.000 |
| Kulturális ágazat, média kiadásai – Egyéb kulturális kiadások | +3.114 |
| Oktatási ágazat kiadásai - Óvodai ellátó rendszerben prognosztizált munkaerő-hiány kezelése | -3.114 |
|  |  |
| Szociális ágazat kiadásai - Segély önkormányzati támogatásból | -400 |
| Szociális ágazat kiadásai - HÁROFIT Közhasznú Egyesület -Rászoruló családoknak nyújtott tanévkezdési támogatás | +400 |
| Szociális ágazat kiadásai - Segély önkormányzati támogatásból | -15.000 |
| Szociális ágazat kiadásai - Fogyatékkal Élőket és Hajléktalanokat Ellátó Nkft. (rászoruló családok részére tűzifa vásárlás) | +15.000 |
| Egyéb, más ágazathoz nem sorolható intézmények és feladatok kiadásai - Savaria Karnevál megrendezése, kulturális rendezvények, fesztiválok megrendezése (Savaria Turizmus Nkft., egyéb kiadások, stb.) | +9.500 |
| Kommunális, városüzemeltetési és környezetvédelmi kiadások - 1000 fa program | -9.500 |

***II.A rendelet 10. § (2) bekezdése szerinti rendelkezések***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| Egyéb finanszírozási célú bevétel a 2024. évi költségvetési támogatási előleghez | +4.917 |
| Egyéb finanszírozási célú kiadás - 2024. évi költségvetési támogatási előleg | +4.917 |

***e)egyenleg: 0 eFt***

***f) Ágazati kiadásokból, polgármesteri keretből történt átcsoportosítások:***

* A 72/2024. (V.28.) KOCB számú határozata alapján az „Oktatási ágazat kiadásai - Kalandváros óvodai és iskolai csoportok által történő szervezett látogatásának támogatása” költségvetési tétel felhasználására tett javaslat szerint 5.000 eFt átcsoportosításra került a Köznevelési GAMESZ költségvetésébe.
* A 116/2024. (V.29.) SzLB. számú határozata alapján a „Szociális ágazat kiadásai – Segély önkormányzati támogatásból” tételsor terhére 400 eFt átcsoportosításra került a szombathelyi Szalézi Rendház rendezvényének támogatása céljából.

***f) egyenleg: 0 eFt***

***g) Egyéb átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek.

* A 2023/2024. tanév tavaszi és nyári szünetében történt étkeztetések elszámolásai alapján a „Szünidei gyermekétkeztetés” tételsorról 4.533 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* Az „Egyedi önkormányzati informatikai fejlesztések” tételsorról 71 eFt, az „Analóg térfigyelő kamerák cseréje” tételsorról 19 eFt átcsoportosításra került az „eKata vagyongazdálkodási rendszer intézményi fejlesztése” tételsorra a tényleges kötelezettségvállalási összeg figyelembevétele mellett.
* A Városi Pedagógusnap ünnepi műsorának lebonyolításában közreműködő Szűrcsapó Óvoda 100 eFt összegű támogatásban részesült az „Oktatási ágazat kiadásai – Városi pedagógus nap, tanévnyitó ünnepség” tételsor terhére.
* A Semmelweis napi díjátadó ünnepség tényleges kiadásainak figyelembevételével indokolt 27 eFt összeg átcsoportosítása az „Egészségügyi ágazat kiadásai - Egészségügyi dolgozók kitüntetése” tételsorra. A forrás rendezés a nevezett ágazati kiadások között (Egyéb rendezvények kiadása) történt meg.
* A „Fonyódi gyermektábor” tényleges kiadásainak figyelembevételével indokolt 123 eFt összeg átcsoportosítása az oktatási ágazat tételein belül, mégpedig az „Óvodai ellátó rendszerben prognosztizált munkaerő-hiány kezelése” tételsor terhére.
* A Zanati kerékpárút fejlesztéséhez kapcsolódó „járulékos” kiadások (vázrajzok záradékolása, telekialakítási engedélyek kiadása, ingatlan-nyilvántartásban történő átvezetések költségei, stb. ) 310 eFt összegben átcsoportosításra kerültek az „Egyéb, más ágazathoz nem sorolható intézmények és feladatok kiadásai - Tervezések hatósági díja lejáró engedélyekhez, egyéb díjak” tételsorról az „Felhalmozási kiadások - ITM támogatás - Zanati kerékpárút fejlesztése – hozzájárulás” tételsorra.
* A „Bankköltség” előirányzaton kerül kimutatásra és elszámolásra a szociális juttatások kiutalása után fizetendő posta költség is. Ezért indokolt az előirányzat átcsoportosítása az segély önkormányzati támogatásból tételsorról a banköltség tételsorra 16.000 eFt összegben.

• A számviteli szabályok szerint a beruházásokhoz és a projektekhez kapcsolódó fordított áfa tételek összegei – több költségvetési tételsor vonatkozásában - átcsoportosításra kerültek a beruházások és projektek önálló költségvetési tételsoráról a beruházásokhoz és projektekhez kapcsolódó fordított áfa tételsorra.

* Az „Út-híd fenntartási kiadások – Csatorna fedél javítások” tételéről szakmai indokok alapján (csatorna fenntartás szerződés megkötése, csatorna-mosatás feladatainak biztosítása) 35.575 eFt került átcsoportosításra az „Út-híd fenntartási kiadások – Zárt csapadék csatorna fenntartása” tételsorra.
* A „Szociális ágazat kiadásai – Szociális hét” 2.000 eFt összegű előirányzata átcsoportosításra került a szociális hét programjait lebonyolító Pálos Károly Szociális Szolgáltató Központ és Gyermekjóléti Szolgálat intézmény költségvetésébe.

***g) egyenleg: 0 eFt***

1. ***Az utólagos tudomásul vételt jelentő tételek a) – g) egyenlege: 0 eFt***

**II.Közgyűlési határozatok alapján biztosított tételek**

* A ***48/2024. (II.29.) Kgy.sz. határozatban*** foglaltak szerintdöntés született arról, hogy az egészségügyi alapellátás háziorvosai és fogorvosai részére 2024. június 30. napjáig a rendelők közüzemi költségeinek megfizetéséhez az önkormányzat rezsitámogatást biztosít. A Szombathelyi Egészségügyi és Kulturális Intézmények Gazdasági Ellátó Szervezete kimutatása alapján az intézmény költségvetésébe átcsoportosítással került biztosításra 1.825 eFt összeg az „Egészségügyi ágazat kiadásai - Alapellátás háziorvosai és fogorvosai részére rezsikompenzáció” tételsor terhére.

***(egyenleg: 0 eFt)***

* A ***161/2024. (V.30.) Kgy.sz. határozatban*** foglaltak szerint a Pálos Károly Szociális Szolgáltató Központ és Gyermekjóléti Szolgálat részére a „Szociális étkeztetés és gyermekétkeztetés” közbeszerzési eljárása eredményeként a szerződés megkötéséhez szükséges további fedezet, 48.712 eFt a „Tartalék - közétkeztetési rezsi kulcs emelésből adódó többletkiadások fedezetére” tételsorról átcsoportosításra került az intézmény költségvetésébe.

***(egyenleg: 0 eFt)***

* A ***255/2023. (IX.28.) Kgy.sz. határozatban*** foglaltak alapján a „CERV-2023-CITIZENS-TOWN-TT” felhívásra benyújtott pályázathoz („Testre szabott energia – testvérvárosi együttműködés, közös rendezvények szervezése az adott témában) kapcsolódó bevételi és kiadási előirányzatok beemelésre kerültek a költségvetési rendeletbe, 5.370 eFt összegben.

***(egyenleg: 0 eFt)***

* A ***190/2023. (V.25.) Kgy.sz. határozat*** alapján az „Interreg CE Program - Green LaMiS projekt” aláírt támogatási szerződésének költségvetésében személyi jellegű költések tételen szereplő összeg a kedvezményezett közvetlen alkalmazásában álló, projektben résztvevő személyek részére célfeladatként kerül kifizetésre és elszámolásra. Ezért a projekt költségvetési előirányzatából 27.661 eFt átcsoportosításra kerül a Polgármesteri Hivatal költségvetésébe, ahol a személyi jellegű juttatások és járulékai költségként felmerülnek.

***(egyenleg: 0 eFt)***

* A ***144/2023. (IV.27.) Kgy.sz. határozathoz*** kapcsolódóan az „Interreg Europe OD4GROWHT” projekt” aláírt támogatási szerződése és partnerségi megállapodása értelmében a nevezett projekt költségvetésében személyi jellegű költések tételen szereplő összeg a kedvezményezett közvetlen alkalmazásában álló, projektben résztvevő személyek részére célfeladatként kerülnek kifizetésre és elszámolásra. Ezért a projekt költségvetési előirányzatából 5.853 eFt átcsoportosításra kerül a Polgármesteri Hivatal költségvetésébe, ahol a személyi jellegű juttatások és járulékai költségként felmerülnek.

***(egyenleg: 0 eFt)***

* A ***94/2024. (III.28.) Kgy.sz. határozat*** alapján megtörtént a PRENOR Kft. és Szombathely Megyei Jogú Város Önkormányzata között 2020. június 30 napján kelt tagi kölcsön szerződés módosítása. A módosított szerződésben foglaltaknak megfelelően mind a bevételi, mind pedig a kiadási költségvetési előirányzatok rendezésre kerültek mindösszesen 118.515 eFt összegben.

***(egyenleg: 0 eFt)***

* A ***72/2024. (III.28.) Kgy.sz. határozatban*** foglaltak alapján a Horizon Europe WeGenerate – Társ város projekt bevételi és kiadási előirányzata beemelésre kerültek a költségvetési rendeletbe 6.355 eFt összegben.

***(egyenleg: 0 eFt)***

***II.A közgyűlési határozatok alapján biztosított tételek összevont egyenlege: 0 eFt***

1. **Közgyűlési döntést igénylő többletkiadások**

|  |  |  |
| --- | --- | --- |
| **Sorszám** | **Megnevezés** | **Összeg (ezer forintban)** |
| **1.** | Pálos Károly Szociális Szolgáltató Központ és Gyermekjóléti Szolgálat- Gagarin u. idősek klubja árnyékoló berendezés beszerzése | 2.856 |
| **2**. | Haladás VSE támogatása | 20.000 |
| **3.** | Kommunális, városüzemeltetési és környezetvédelmi kiadások - Közvilágítás díja | 66.000 |
| **4.** | Margaréta Óvoda - 1 fő óvodapedagógus létszám határozott idejű státusz további meghosszabbítása | 3.136 |
| **5.** | Erdei iskola utcai csapadékcsatorna építése | 38.000 |
| **6.** | Pécsi Tudományegyetem támogatása | 3.000 |
| **7.** | AGORA Savaria Kulturális és Médiaközpont Nkft. támogatása | 30.500 |
| **8.** | Savaria Városfejlesztési Nonprofit Kft. támogatása | 30.000 |
| **9.** | Sport nagyrendezvények | 48.000 |
| **10.** | Polgármesteri keret | 6.000 |
| **11.** | Szent Márton Esélyegyenlőségi Támogatási Program | 1.613 |
| **12.** | Söpte Önkormányzatának járó juttatás SZMJV önkormányzati terület értékesítés után | 8.729 |
| **13.** | Szombathelyi Szabadidősport Szövetség támogatása (2024-2025.Kispályás Labdarúgó Bajnokság) | 6.500 |
| **14.** | Savaria Múzeum - távfűtési rendszer kiépítése | 13.000 |
| **15.** | Olimpikonok támogatása | 793 |
|  | **ÖSSZESEN** | **278.127** |

***III. Közgyűlési döntést igénylő többletkiadások egyenlege: - 278.127 eFt***

1. **Pénzügyi egyensúly**

|  |  |
| --- | --- |
| **Megnevezés** | **Összeg (ezer forintban)** |
| 1. Az utólagos tudomásul vételt jelentő tételek | 0 |
| 1. A közgyűlési határozatok alapján biztosított tételek | 0 |
| 1. Közgyűlési döntést igénylő többletkiadások | -278.127 |
| **Összesen** | **-278.127** |

A *pénzügyi egyensúly megteremtése érdekében* a 2024. évi I.-VIII. havi gazdálkodási adatok alapján elszámolt *többletbevételek:*

|  |  |
| --- | --- |
| **Megnevezés** | **Összeg (ezer forintban)** |
| Kamatbevétel - PRENOR Kft. tagi kölcsön, bérleti díj után járó kamatbevétel | 3.846 |
| PRENOR Kft. tagi kölcsön visszatérülése | 6.657 |
| Szombathelyért Közalapítvány - tagi kölcsön visszatérülése | 500 |
| Nyugdíjas Bérlők Háza befizetés | 13.200 |
| **Összesen bevételi többlet** | **24.203** |

A *pénzügyi egyensúly megteremtése érdekében* a 2024. évi I.-VIII. havi gazdálkodási adatok alapján *zárolásra kerülő kiadási előirányzatok:*

|  |  |
| --- | --- |
| **Megnevezés** | **Összeg (ezer forintban)** |
| Laktanya terület út építési kötelezettség (ideiglenes) | 196.761 |
| Jelzőlámpák üzemeltetése és cseréje | 50.000 |
| Általános tartalék | 7.163 |
| **Összesen kiadás zárolás** | **253.924** |

|  |  |
| --- | --- |
| **MINDÖSSZESEN FORRÁS BIZTOSÍTÁS** | **278.127** |

1. **Létszám előirányzat**

A Szombathelyi Margaréta Óvoda igazgatója az óvoda létszám-előirányzatát 1 fő óvodapedagógus státusszal kéri 2024. július 1. napjától megemelni. A 2023-2024-es nevelési évre biztosított 1 fő státusz határozott ideje 2024. 06.30-án lejárt. A szeptembertől induló magas csoportlétszámok, és 1 fő óvodapedagógus nyugdíjba vonulása miatt szeretné változatlanul kérni a plusz 1 fő biztosítását.

Ennek megfelelően az óvoda létszám-előirányzata 20 fő marad, ezen belül a szakmai létszám 19 fő, az intézmény üzemeltetési létszáma változatlanul 1 fő. A létszámbővítés 2024. július 1. napjától 2025. június 30. napjáig határozott időre szól

Ezen módosítással Szombathely Megyei Jogú Város önkormányzata költségvetési intézményeinek 2024. évre elfogadott létszámkerete változatlan marad, összesen 1.457 fő.